Neuvile-Ask

Neuvile-Ask (in frinsé Villeneuve-d’Ascq) est unne conmune franchoèse, située dins ech départémint dech Nord. 

Aveuc pu qu’  gins, chele vile nouvèle est unne des princhipales conmunes éd chel'intarconmunalité Lile Métropole Conmunoté urbéne et chele pus étindue (2 746 ha) apré Lile ; ch'est ochi unne des princhipales viles del région Nord-Pas-Calés. 

Venant del fusion des tros vilaches Ask, Anapes et pi Flers, chele conmune est ech berche dech preume métro otomatike dins ech monne (ech VAL). Al étot étou ech téïâte d'un événemint historike trisse, ech massake Ask.

Neuvile-Ask est surlonmée « chele teknopole verte », in raison ed chele grande présinche ed pôles ed arcache - on i dégote chés canpus Univarsitè Lile I, Univarsitè Lile III et pi granmin d’écoles d'ingénieus pi d'interprises dins un espache putôt aéré. Grâce à ses zones d'activités, sin parc syintifike del Haute Borne et deus chintes conmercials, Neuvile-Ask ch’est un des pus importants pôles économikes del région Nord-Pas-Calés. Des multinacionales té qu’ Bonduelle, Cofidis pi Oxylane i ont plaché leu siège sociau.

In déhor ed ses activités académikes pi économikes, Neuvile-Ask est essincielemint connue pou ses manifestacions esportives  - deus stades i sont inplantés et pi daucun éd ses ékipes juette dins chl’élite esportive, ses musées dont ech pus chélébe est chelui dédié à chl’ art moderne, chl’ art ed innui et pi chl’ art brut (ech LaM), pou ses espaches verts et pi ses infrastructures dédiées pour chl’ handicap.

 Aménistracion 

Catégorie:Lille Métropole
Catégorie:Conmune dech Nord
Catégorie:Neuvile-Ask